L 96/86
SL
Uradni list Evropske unije
5.4.2023
(5)
Specifikacije harmoniziranega standarda EN 71-13:2021+A1:2022 so jasneje povezane z zahtevami Direktive 2009/48/ES.
Nova različica standarda EN 71-13:2021 usklajuje standard z Direktivo 2009/48/ES, kakor je bila spremenjena z direktivama Komisije (EU) 2020/2088 (6) in (EU) 2020/2089 (7).
Revidirani sta bili preglednici 1 in 2 standarda, v katerega je bila vstavljena dodatna preglednica 3, da bi se upoštevale spremembe seznamov alergenih dišavnih snovi iz Direktive 2009/48/ES, uvedenih z direktivama (EU) 2020/2088 in (EU) 2020/2089.
Preglednica 3 standarda vključuje alergene dišavne snovi, ki jih je treba v skladu z Direktivo 2009/48/ES navesti na etiketi, nameščeni na igrači, embalaži ali v priloženem navodilu.
Standard EN 71-13:2021+A1:2022 vključuje specifikacijo, da kozmetičnih setov in okušalnih iger ne smejo uporabljati otroci, mlajši od 36 mesecev.
Ta specifikacija jasno odraža zahtevo iz dela III, točka 12, drugi odstavek, Priloge II k Direktivi 2009/48/ES.
(6)
Komisija je skupaj s CEN ocenila, ali je harmonizirani standard EN 71-13:2021+A1:2022, ki ga je pripravil CEN, skladen z zahtevkom M/445 z dne 9. julija 2009.
Komisija je ocenila tudi skladnost z novo zahtevo iz Izvedbenega sklepa C(2022) 7410.
Harmonizirani standard izpolnjuje zahteve, ki naj bi jih zajemal in ki so določene v Direktivi 2009/48/ES.
Zato je primerno, da se sklic na navedeni standard objavi v Uradnem listu Evropske unije.
(7)
Harmonizirani standard EN 71-13:2021+A1:2022 nadomešča harmonizirani standard EN 71-13:2021.
Zato je treba sklic na navedeni standard umakniti iz Uradnega lista Evropske unije.
(8)
Zaradi jasnosti, racionalnosti in poenostavitve bi bilo treba v enem aktu objaviti popoln seznam sklicev na harmonizirane standarde, ki so bili pripravljeni v podporo Direktivi 2009/48/ES in izpolnjujejo zahteve, ki naj bi jih zajemali.
Sklici na harmonizirane standarde, pripravljene v podporo Direktivi 2009/48/ES, so trenutno objavljeni z Izvedbenim sklepom (EU) 2021/1992.
Zato je treba Izvedbeni sklep (EU) 2021/1992 nadomestiti z novim sklepom.
(9)
Skladnost s harmoniziranim standardom zagotavlja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije.
Ta sklep bi moral zato začeti veljati na datum objave –
SPREJELA NASLEDNJI SKLEP:
Člen 1 Sklici na harmonizirane standarde za igrače, pripravljene v podporo Direktivi 2009/48/ES in navedene v Prilogi k temu sklepu, se objavijo v Uradnem listu Evropske unije.
Člen 2 Izvedbeni sklep (EU) 2021/1992 se razveljavi.
Člen 3 Ta sklep začne veljati na dan objave v Uradnem listu Evropske unije.
(6) Direktiva Komisije (EU) 2020/2088 z dne 11. decembra 2020 o spremembi Priloge II k Direktivi 2009/48/ES Evropskega parlamenta in Sveta glede označevanja alergenih dišavnih snovi v igračah (UL L 423, 15.12.2020, str. 53).
(7) Direktiva Komisije (EU) 2020/2089 z dne 11. decembra 2020 o spremembi Priloge II k Direktivi 2009/48/ES Evropskega parlamenta in Sveta glede prepovedi alergenih dišavnih snovi v igračah (UL L 423, 15.12.2020, str. 58).